b'\n_START_ARTICLE_\nSabantujus\n_START_PARAGRAPH_\nSabantujus\xc2\xa0\xe2\x80\x93 ba\xc5\xa1kir\xc5\xb3 ir totori\xc5\xb3 vasaros festivalis, kurio i\xc5\xa1takos siekia Pavolgio Bulgarijos laikus. I\xc5\xa1 prad\xc5\xbei\xc5\xb3 Sabantujus buvo \xc5\xabkinink\xc5\xb3 festivalis, v\xc4\x97liau tapo nacionaline \xc5\xa1vente ir \xc5\xa1iuo metu yra pla\xc4\x8diai \xc5\xa1ven\xc4\x8diamas miestuose. 2012\xc2\xa0m. Kazan\xc4\x97s Sabantajus buvo \xc5\xa1ven\xc4\x8diamas bir\xc5\xbeelio 23 d.\n_START_SECTION_\n\xc5\xbdod\xc5\xbeio rei\xc5\xa1km\xc4\x97\n_START_PARAGRAPH_\n\xc5\xa0vent\xc4\x97s pavadinimas, i\xc5\xa1vertus i\xc5\xa1 tiurk\xc5\xb3 kalbos, rei\xc5\xa1kia pl\xc5\xabgo \xc5\xa1vent\xc4\x99.\n_START_SECTION_\nTradicijos\n_START_PARAGRAPH_\n\xc5\xa0vent\xc4\x97 rengiama gamtoje, kuri\xc4\x85 bendruomen\xc4\x97s nariai i\xc5\xa1 anksto paruo\xc5\xa1ia, pastato stulp\xc4\x85 (\xc4\xaf kur\xc4\xaf lipa stipriausi vyrai), r\xc4\x85st\xc4\x85. \xc5\xa0vent\xc4\x97s metu \xc5\xa1okami tradiciniai \xc5\xa1okiai, dainuojamos tradicin\xc4\x97s dainos, vyksta \xc4\xafvair\xc5\xabs \xc5\xbeaidimai: lipimas lynu, kova \xc5\xa1ieno pripildytais mai\xc5\xa1ais s\xc4\x97dint ant r\xc4\x85sto ir kt. Aktyviausi sabantujaus dalyviai - vaikai ir jaunimas. _NEWLINE_Pagrindinis \xc5\xa1vent\xc4\x97s akcentas yra tradicin\xc4\x97s sporto var\xc5\xbeybos, pvz., kura\xc5\xa1as (totori\xc5\xb3 imtyn\xc4\x97s), \xc5\xbeirg\xc5\xb3 lenktyn\xc4\x97s, lenktyn\xc4\x97s mai\xc5\xa1uose ir kitos rungtys. Pastaraisias metais Sabantujus da\xc5\xbenai vyksta kartu su liaudies ir popmuzikos bei akordeono muzikos, pvz., Uyna, \xc4\x9farmun! festivaliais._NEWLINE_Kai kurie subuntajui b\xc5\xabgingi elementai pastebimi ir totori\xc5\xb3 lygiadienio (Navruz), Derliaus \xc5\xa1vent\xc4\x97s, be to vadinam\xc5\xb3j\xc5\xb3 totori\xc5\xa1k\xc5\xb3 bali\xc5\xb3 tradicijose.\n_START_SECTION_\nTradicin\xc4\x97s vai\xc5\xa1\xc4\x97s\n_START_PARAGRAPH_\nTradicin\xc4\x97s \xc5\xa1vent\xc4\x97s vai\xc5\xa1\xc4\x97s: arbata, sriuba \xc5\xa1urpa (verdama vietoje, i\xc5\xa1 namini\xc5\xb3 makaron\xc5\xb3, avienos, dar\xc5\xbeovi\xc5\xb3, \xc5\xbealumyn\xc5\xb3). Saldusis patiekalas - kepinys \xc4\x8dak \xc4\x8dak.\n_START_SECTION_\nFestivalio data\n_START_PARAGRAPH_\nSabantujus neturi tikslios kalendorin\xc4\x97s datos. Paprastai trunka nuo bir\xc5\xbeelio 15 d. iki liepos 1 d. Paskutinis Sabantujus vyko Kazan\xc4\x97je, Tatarstano sostin\xc4\x97je. Pana\xc5\xa1iu laiku festivalis vyksta ir Akatujuje (\xc4\x8ciuva\xc5\xa1ijoje) ir Habantujuje (Ba\xc5\xa1kirijoje).\n_START_SECTION_\nSabantujus Lietuvoje\n_START_PARAGRAPH_\nLietuvoje \xc5\xa1i\xc4\x85 pavasario darb\xc5\xb3 pabaigimo \xc5\xa1vent\xc4\x99 1996 m. prad\xc4\x97jo \xc5\xa1v\xc4\x99sti Til\xc5\xbe\xc4\x97s kaimo (Zaras\xc5\xb3 rajone) totoriai. Ji rengiama pagal Kazan\xc4\x97s totori\xc5\xb3 tradicijas. Lietuvoje sabantujus paeiliui rengiamas Trakuose, Keturiasde\xc5\xa1imties totori\xc5\xb3 kaime, Nem\xc4\x97\xc5\xbeyje ir kitur. _NEWLINE_\xc5\xa0vent\xc4\x97 \xc4\xaftraukta \xc4\xaf Lietuvos nematerialaus kult\xc5\xabros paveldo savad\xc4\x85.'